41 साल बाद बनने जा रही है 'पति पत्नी और वो' की रीमेक फिल्म, ये बॉलीवुड एक्टर्स आएंगे नजर  
'पति पत्नी और वो' की रीमेक फिल्म
41 साल बाद बनने जा रही है रीमेक
दिखेंगे ये बड़े बॉलीवुड स्टार्स
बॉलीवुड एक्टर कार्तिक आर्यन (Kartik Aaryan) और एक्ट्रेस भूमि पेडनेकर (Bhumi Pednekar) व अनन्या पांडे (Ananya Pandey) फिल्म 'पति पत्नी और वो' (Pati Patni Aur Woh) में नजर आएंगे, जो साल 1978 में आई बी.आर. चोपड़ा की इसी नाम की फिल्म का रूपांतरण है. प्रोडक्शन हाउस टी-सीरीज और बीआर स्टूडियोज ने हाल ही साझा किया कि वे कई फिल्मों पर डील करने के लिए साथ आ रहे हैं. दोनों की साझेदारी में बनी पहली फिल्म 'पति पत्नी और वो' (Pati Patni Aur Woh) होगी. फिल्म में कार्तिक आर्यन (Kartik Aaryan) पहली बार भूमि और अनन्या पांडे (Ananya Pandey) के साथ नजर आएंगे. 
निर्माता भूषण कुमार, जूनो चोपड़ा और अभय चोपड़ा, जिन्होंने 'भूतनाथ रिटर्न्‍स' का निर्माण किया था, वे फिर से इस फिल्म के लिए साथ आने को लेकर खुश हैं. फिल्म का निर्देशन मुदस्सर अजीज करेंगे. 
 
A post shared by KARTIK AARYAN (@kartikaaryan) on Jan 18, 2019 at 7:55pm PST
 
टी-सीरीज के भूषण कुमार ने एक बयान में कहा, "हमने कुछ सालों पहले जब 'भूतनाथ रिटर्न्‍स' पर काम किया था तो बीआर स्टूडियोज के साथ हमारा बेहतरीन तालमेल हो गया. हम उनके साथ 'पति पत्नी और वो' का निर्माण करने को लेकर बेहद खुश हैं." फिल्म की शूटिंग फरवरी में शुरू होगी.